**ELŐTERJESZTÉS**

**Tiszavasvári Város Önkormányzata Képviselő-testületének**

**2019. augusztus 29-én**

**tartandó rendkívüli képviselő-testületi ülésére**

**Az előterjesztés tárgya**: **A TIVA-SZOLG Kft. tartós gépjárműbérleti konstrukcióra vonatkozó kérelme**

**Iktatószám:** TPH/…………./2019

**Melléklet**: ---

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna Önkormányzati és jogi osztályvezető

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | groncsakandrea@gmail.com |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. augusztus 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**A TIVA-SZOLG Kft. tartós gépjárműbérleti konstrukcióra vonatkozó kérelme**

**Tisztelt Képviselő-testület!**

A TIVA-SZOLG Kft. ügyvezetője kérelemmel fordult az Önkormányzat, mint alapító felé, hogy az elavult gépjárműveiket tartós bérlet konstrukció keretében fejleszthessék. Indoklásként előadta, hogy a járműpark elöregedett, javítási és karbantartási költségek nagyon magasak, gazdaságtalanok, a járművek piaci értékét meghaladóak. A tartós bérleti konstrukció jelentősen csökkentené a Kft. költségeit.

Ügyvezető Nő kérelmét támogathatónak ítélem. A bérelt gépjárművek bérleti díja költségként elszámolható, a karbantartási költségek, biztosítási díjak, adók nem a Kft.-nél jelentkeznének, így valóban jelentős anyagi megtakarítást eredményezhet egy ilyen típusú bérleti konstrukció. Javaslom, hogy a Kft. kérje be a szükséges számú 3 árajánlatokat a gépjárművek tartós bérlete tárgyában, majd a beérkezett árajánlatok kerüljenek vissza a képviselő-testület elé.

A Kft. alapító okirata értelmében az alapító kizárólagos döntésébe tartozik különösen a pénzügyi lízingbe – ide értve a tartós bérletet is – vételből eredő hosszú lejáratú kötelezettségvállalás. Az alapító döntéseit a kizárólagos hatáskörébe tartozó ügyekben minősített többséggel hozza meg.

Fentiek alapján az árajánlatok beérkezését és megvizsgálását követően a képviselő-testület dönt (minősített többséggel) arról, hogy köt-e és kivel tartós bérleti szerződést.

Kérem a testületet az előterjesztés megtárgyalására, a határozat-tervezet elfogadására!

Tiszavasvári, 2019. augusztus 14.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII…...) Kt. számú**

**Határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2019. (VIII….) számú alapítói döntése)**

**A TIVA-SZOLG Kft. tartós gépjárműbérleti konstrukcióra vonatkozó kérelméről**

Tiszavasvári Város Önkormányzata Képviselő-testülete aTIVA-SZOLG Kft. tartós gépjárműbérleti konstrukcióra vonatkozó kérelméről szóló előterjesztést megtárgyalta és a következő határozatot hozza:

1. Felkéri a Kft. ügyvezetőjét, hogy a Kft. elavult gépjárművei fejlesztése érdekében vizsgálja meg a tartós bérleti konstrukció keretében történő gépjárműbérlés lehetőségét. Erre vonatkozóan kérje be – a Kft. szabályzata szerinti - szükséges számú árajánlatokat, a beérkezett árajánlatokat küldje meg az önkormányzat részére, azzal készítsen részletes kimutatást a tartós bérlet által várható költségcsökkentésről.

**Határidő**: azonnal, illetve esedékességkor **Felelős**: dr. Groncsák Andrea ügyvezető

1. Felkéri a polgármestert, a beérkezett árajánlatokat, az ügyvezető által készített tartós bérlet által várható költségcsökkentésről szóló kimutatással együtt terjessze a képviselő-testület elé.

**Határidő**: esedékességkor **Felelős**: Szőke Zoltán polgármester

1. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester